Ինչ վերաբերում է տոմսերի բաշխմանը, ֆինանսներին ու նախաձեռնության նպատակահարմարությանը, նա նշել է. «Այս ծրագիրն իրականացնելու համար պետական բյուջեից հավելյալ ռեսուրսներ չեն պահանջվելու։ Շատերս երբ այցելում ենք ինչ որ համերգասրահ, տեսնում ենք, որ շատ դեպքերում ազատ տեղեր են լինում, ափսոս է, որ միջոցներ են ծախսվում, բայց արդյունավետությունը 100 տոկոսով չի ապահովվում։ Տոմսերը հատկացվելու են համերգասրահների ու թատրոնների կողմից։ Տոմսի վրա մի քանի լեզվով նշվելու է, որ այն վաճառքի ենթակա չէ։ Նաև, երբ թոշակառուները որոշեն տոմսը փոխանցել իրենց երեխաներին կամ թոռնիկներին, այն պարզապես հսկիչների կողմից չի ընդունվելու»։